CELEX: 32000R1534
Language: ro
Date: 2000-07-14
Title: Regulamentul (CE) nr. 1534/2000 al Comisiei din 13 iulie 2000 de stabilire a zonelor de producție sensibile și/sau a grupelor de soiuri de calitate superioară, scutite de aplicarea programului de răscumpărare a cotelor pentru tutun brut

03/Volumul 34
            
            
               RO
            
            
               Jurnalul Ofícial al Uniunii Europene
            
            
               33
            
         32000R1534
   
               L 175/78
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1534/2000 AL COMISIEI
   
   din 13 iulie 2000
   de stabilire a zonelor de producție sensibile și/sau a grupelor de soiuri de calitate superioară, scutite de aplicarea programului de răscumpărare a cotelor pentru tutun brut
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut (1), astfel cum a fost modificat ultima dată prin Regulamentul (CE) nr. 1336/2000 (2), în special articolul 14a,
   întrucât:
   
               (1)
            
            
               Conform articolului 34 alineatul (2) din Regulamentul (CE) nr. 2848/98 al Comisiei din 22 decembrie 1998 de stabilire a normelor de aplicare a Regulamentului (CEE) nr. 2075/92 al Consiliului privind sistemul de prime, cotele de producție și ajutorul specific acordat grupurilor de producători în sectorul tutunului brut (3), astfel cum a fost modificat ultima dată prin Regulamentul (CE) nr. 1249/2000 (4), Comisia trebuie să stabilească, pe baza propunerilor statelor membre, care zone de producție sensibile și/sau grupe de soiuri de calitate superioară, până la cel mult 25 % din pragul de garanție al fiecărui stat membru, sunt exceptate de la aplicarea programului de răscumpărare a cotelor.
            
         
               (2)
            
            
               La cererea anumitor state membre, ar trebui precizate grupele de soiuri de calitate superioară în cauză.
            
         
               (3)
            
            
               Articolul 35 alineatul (2) din Regulamentul (CE) nr. 2848/98 stipulează că statul membru trebuie să-și facă publică intenția de a vinde de la 1 septembrie, astfel încât alți producători să poată cumpăra cota înainte ca ea să fie efectiv răscumpărată. De aceea, prezentul regulament trebuie să se aplice de la 31 august 2000.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a tutunului,
            
         ADOPTĂ PREZENTUL REGULAMENT:
   Articolul 1
   Cantitățile grupelor de soiuri de calitate superioară scutite de răscumpărarea cotelor pentru recolta din 2000 sunt următoarele:
   
                
            
            
               în Portugalia:
               
                           Grupa I
                        
                        
                           1 321 tone;
                        
                     
                           Grupa II
                        
                        
                           291 tone.
                        
                     
         
                
            
            
               în Franța:
               
                           Grupa I
                        
                        
                           1 438 tone;
                        
                     
                           Grupa II
                        
                        
                           2 237,219 tone;
                        
                     
                           Grupa III
                        
                        
                           1 302,793 tone.
                        
                     
         Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   Se aplică de la 31 august 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 iulie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 215, 30.7.1992, p. 70.
   
      (2)  JO L 154, 27.6.2000, p. 2.
   
      (3)  JO L 358, 31.12.1998, p. 17.
   
      (4)  JO L 142, 16.6.2000, p. 3.